Diari Oficial de la Generalitat Valenciana


Sumari del DOGV 6678, del 26-12-2011 (2011/12631)

RESOLUCIÓ de 21 de desembre de 2011, de la presidenta del Consell Valencià de l'Esport, per la qual s'amplia l'adjudicació de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6678

Data del DOGV
:   26-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12690


Data del document
:   21-12-2011

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 21 de desembre de 2011, de la presidenta del Consell Valencià de l'Esport, per la qual s'amplia l'adjudicació de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2011. [2011/12045]  
Per Resolució de 3 de gener de 2011, de la presidenta del Consell Valencià de l'Esport, es van convocar les subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2011 i es van aprovar les bases per les quals se'n regulava la seua concessió (DOCV núm. 6432, de 5 de gener de 2011).  
En la base quarta de la resolució de convocatòria es van establir els criteris de valoració de les sol·licituds i resolució del procediment, i per mitjà de la Resolució de 24 de febrer de 2011, del Consell Valencià de l'Esport, es van designar els membres de la Comissió Tècnica d'Avaluació.  
Per Resolució de 31 de maig de 2011, de la secretària autonòmica d'Esport-vicepresidenta del Consell Valencià de l'Esport, es va minorar la quantia de la subvenció i es va resoldre la convocatòria de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2011.  
  
Vist que l'esmentada resolució de convocatòria, en la seua base 6.3, establia que en el cas que augmentara la dotació pressupostària d'esta línia, l'augment es distribuiria entre els sol·licitants, sense obrir nou termini de sol·licituds i en aplicació dels criteris establits en les seues bases.  
Per això, una vegada formalitzats els actes d'instrucció corresponents i elevada la proposta de resolució per la Comissió Tècnica d'Avaluació constituïda a este efecte i en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:  
  
Primer  
Concedir a les entitats que a continuació s'indiquen les subvencions següents per un import global de dos-cents cinquanta mil euros (250.000 euros).  
  
  
  
Segon  
Les entitats beneficiàries hauran de complir les obligacions a què es referix la base cinquena de la convocatòria i justificar les ajudes en la forma establida en la base octava, dintre del termini que conclourà el 30 de desembre de 2011.  
  
Tercer  
Autoritzar i disposar els fons a favor de tots i cadascun dels beneficiaris que apareixen en l'apartat primer i per les quantitats que s'indiquen, a càrrec del capítol IV del pressupost del Consell Valencià de l'Esport, línia T2170000, per a l'any 2011.  
  
Quart  
Les entitats beneficiàries hauran d'aportar, per mitjans propis o aliens, la part de finançament del pressupost final del club no cobert per la subvenció que per este acte es concedix.  
De conformitat amb el que establixen els articles 107, 116 i 117 de la Llei de Règim jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport-presidenta del Consell Valencià de l'Esport en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 21 de desembre de 2011.- La consellera de Turisme, Cultura i Esport i presidenta del Consell Valencià de l'Esport, p. d. (Resolució de 29 de desembre de 2006, DOCV núm. 5435 de 24.01.2007), el secretari autonòmic de Cultura i Esport i vicepresident del Consell Valencià de l'Esport: Rafael Ripoll Navarro.